Þrír fræðimenn um stjórnarskrá Bandaríkjanna segja tilefni til að ákæra Donald Trump , forseta , fyrir embættisbrot . Sá fjórði dregur í efa að tilefni sé til staðar . Þetta sögðu fræðimennirnir á opnum fundi dómsmálanefndar fulltrúadeildar Bandaríkjaþings , sem hefur tekið við rannsókninni á mögulegum embættisbrotum Trump . Áðurnefndir þrír fræðimenn voru boðaðir á fundinn af Demókrötum í nefndinni og sá fjórði af Repúblikönum . Fundurinn var boðaður í kjölfar þess að leyniþjónustunefnd þingsins gaf í gær út skýrslu þar sem því er haldið fram að Trump hafi „ fórnað þjóðarhagsmunum Bandaríkjanna í eigin pólitísku þágu “ . Trump er gert að hafa beitt utanríkisstefnu Bandaríkjanna gagnvart Úkraínu með því markmiði að þvinga Volodymyr Zelensky , forseta Úkraínu til að tilkynna upphaf tveggja rannsókna sem myndu nýtast Trump í kosningunum á næsta ári . „ Ef það sem við erum að tala um er ekki embættisbrot , þá er ekkert embættisbrot , “ sagði prófessorinn Michael Gerhardt . Sjá einnig : Segja Trump hafa brotið af sér í starfiJerrold Nadler , formaður nefndarinnar , sagði í upphafi fundarins að staðreyndir málsins væru óumdeilanlegar . Trump hefði reynt að nota utanríkisstefnu Bandaríkjanna til að fá erlent ríki til að hafa áhrif á forsetakosningarnar á næsta ári og hann gæti reynt að gera það aftur . „ Við getum ekki beðið eftir kosningum til að tækla þessa krísu , “ sagði Nadler . Hann sagði forsetann hafa sýnt það með hegðun sinni að nauðsynlegt væri að bregðast við . Æðsti þingmaður Repúblikanaflokksins í nefndinni , Doug Collins , sakaði Demókrata um að reyna að fella úr gildi niðurstöðu forsetakosninganna 2016 . Demókrötum væri einfaldlega illa við Trump . Þar að auki væri ferlið ósanngjarnt gagnvart Trump . Rannsóknin væri hneisa og skammarleg . Vert er að benda á að ef fulltrúadeildin ákærir Trump fyrir embættisbrot , er það öldungadeildarinnar , þar sem Repbúlikanar eru í meirihluta , að ákveða hvort víkja eigi forsetanum úr embætti . Ef það yrði gert , tæki Mike Pence , varaforseti við embætti . Það yrði ekki boðað til nýrra kosninga eða eitthvað slíkt . Repúblikanar vörðu miklum tíma í að krefjast atkvæðagreiðslna um formleg atriði og gagnrýna rannsóknina sjálfa . Fræðimennirnir fjórir vörðu miklum tíma í að setja sig í spor landsfeðra Bandaríkjanna , þeirra sem sömdu stjórnarskrá ríkisins átjándu öldinni . Pamela Karlan , frá Stanford , sagði þá hafa haft sérstaklega miklar áhyggjur af afskiptum annarra ríkja af kosningum í Bandaríkjunum . Miðað við niðurstöður rannsóknar fulltrúadeildarinnar hafi Trump einmitt reynt að fá annað ríki til þess . Fræðimaðurinn Jonathan Turley , sem Repúblikanar kölluðu fyrir nefndina , sagði mögulega kæru gegn Trump byggða á sandi , þar sem Trump hefði ekki framið hreina glæpi . Árið 2014 skrifaði Turley þó grein sem birt var af Washington Post og fjallar um embættisákærur . Þar segir hann að hvorki forseti , né aðrir embættismenn , þurfi að fremja glæpi til að vera vikið úr embætti . Volodymyr Zelensky , forseti Úkraínu , er ekki þeirrar skoðunar að umdeilt símtal hans og Donald Trump , forseta Bandaríkjanna , hafi falið í sér svokallað " kaup kaups “ ( e. Quid pro quo ) . Hann gagnrýndi Bandaríkin þó harðlega fyrir að koma fram við Úkraínu sem peð í pólitískri skák . Gordon Sondland , sendiherra Bandaríkjanna gagnvart Evrópusambandinu , segir að hann , Rudy Guiliani , einkalögmaður Donald Trump , forseta Bandaríkjanna , og aðrir hafi beitt yfirvöld Úkraínu þrýstingi með því markmiði að fá Úkraínumenn til að hefja tvær rannsóknir sem myndu nýtast Trump með pólitískum hætti , vegna þess að Trump hafi skipað þeim að gera það . Fyrrverandi meðlimur þjóðaröryggisráðs Hvíta hússins viðurkennir að hafa lagt til að hylja gögn um símtal á milli Trump og Zelensky . Þrátt fyrir það sagðist hann ekki hafa heyrt neitt óviðeigandi í símtalinu .